Le Mespris de la vie et consolation contre la mort/« Puisqu’il te faut mourir
# Le Mespris de la vie et consolation contre la mort/« Puisqu’il te faut mourir

### XLVIII.

Puisqu’il te faut mourir, oste toute contrainte De ton affection, car la necessité N'est bonne que pour ceus, dont le veuil indomté Repugne aus mandemens de la volonté Sainte :

Celui qui d'un bon ceur sans effort, & sans feinte Obeit promtement, à le pire evité Du service contraint, la seule volonté Rend de la mort facile, ou fascheuse l'attainte.

Ny les ans, ny les jours, ne font aucunement Que nous ayons vescu assez suffisamment, Le vouloir accourcit, ou prolonge nostre àge :

Tel vit beaucoup, qui n'a la jeunesse vaincu Et meurt tost, qui vit tard : le bien d'avoir vescu En l'espace n'est mis, mais consiste en l'usage.

